Rolf Aamot
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1945 til 1990
Rolf Aamot er en norsk maler, grafiker, bildende tonekunstner, filmregissør og kunstskribent. Han har spesielt markert seg med sine elektroniske uttrykk.
Utdannelse Aamot ble utdannet ved Statens håndverks- og kunstindustriskole 1952–1955 og ved Statens kunstakademi 1958–1960. Ved akademiet hadde han Alexander Schultz og Aage Storstein som lærere. Aamot debuterte i Bergens Kunstforening i 1964. Elektronisk uttrykk Rolf Aamot jobber eksperimentelt og tverrfaglig og regnes som en pioner innen elektroniske kunstuttrykk. Han uttrykker seg ved hjelp av elektronisk maleri, scenekunst og film, og arbeider med fototeknikk og data- og laserteknologi i kombinasjon med tradisjonelle kunstformer.Han har blant annet laget filmene Actio (1980) og Nordlys (1991), samt produksjoner for fjernsyn. Aamot har hatt en rekke utstillinger og er representert i flere offentlige og private samlinger. Les mer i Store norske leksikon Rolf Aamot i Norsk biografisk leksikon Norsk kunsthistorie grafikk maleri Eksterne lenker Rolf Aamots hjemmeside Rolf Aamot i Nasjonalmuseet, Oslo Rolf Aamot – Kinetisk Energi Part 1 & 2 (1968)